

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Bilješke uz Konsolidirane financijske izvještaje za**

**razdoblje od 01. siječnja do 31. prosinca 2020. godine**

**Uvodna bilješka – podaci o obvezniku:**

Općina Starigrad

Trg Tome Marasovića 1

23244 Starigrad Paklenica

OIB: 52749374195

Matični broj: 02544300

Broj RKP-a: 35335

Šifra općine: 416

Razina: 23 – Konsolidirani proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR3023900011841600009 – otvoren 28.12.2020. HR9424070001841600009 – zatvoren 07.01.2021.

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 87/08, 136/12 i 15/15) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18, 126/19 i 145/20). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14 i 23/19).

Općina Starigrad ima jednog proračunskog korisnika i to **Dječji vrtić „Osmjeh“**, Jurja Barakovića 2a, 23244 Starigrad Paklenica.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika AOP 131, te rashodi kod Općine Starigrad na kontu 367 Prijenosi proračunskim korisnicima iz nadležnog proračuna za financiranje redovne djelatnosti AOP 234 u ukupnom iznosu od 726.257 kuna.

Financijskim izvještajem za razdoblje siječanj-prosinac 2020. godine ostvareni su konsolidirani ukupni prihodi i primici u iznosu od 13.053.524 kn i manji su za 1.251.422 kn u odnosnu na prethodnu godinu. Zbrajanjem rashoda dobili su se konsolidirani rashodi i izdaci u iznosu od 13.870.716 kn što je za 108.609 kn manje nego prethodne 2019. godine.

Eliminiranjem unutar transakcija između općinskog proračuna i proračunskog korisnika ostvaren je manjak prihoda i primitak u iznosu od 817.192 kn. U 2020. godinu prenesen je višak prihoda i primitaka u iznosu od 3.471.553 kn, tako da višak prihoda i primitaka raspoloživ u sljedećem razdoblju iznosi **2.654.361 kn**.

**Bilješke uz obrazac PR-RAS:**

Ukupno ostvareni prihodi poslovanja (AOP 001) u razdoblju od 01. siječnja do 31. prosinca 2020. godine iznose 12.852.831 kn, od čega na Općinu Starigrad otpada 12.744.926 kn, a na Dječji vrtić Osmjeh 107.905 kn. Ukupno ostvareni rashodi poslovanja (AOP 148) u 2020. godini iznose 13.269.859 kn, od čega 13.147.892 kn otpada na Općinu Starigrad, dok 121.967 kn otpada na Dječji vrtić Osmjeh.

Ukupno ostvareni Prihodi od prodaje nefinancijske imovine (AOP 289) iznose 200.693 kn i cjelokupan iznos odnosi se na Općinu Starigrad. Ukupno ostvareni rashodi za nabavu nefinancijske imovine (AOP 341) iznose 600.857 kn i cjelokupan iznos odnosi se na Općinu Starigrad.

Primici od financijske imovine i zaduživanja (AOP 410), kao ni izdaci za financijsku imovinu i otplatu zajmova (AOP 518) nisu ostvareni ni kod Općine Starigrad, ni kod dječjeg vrtića Osmjeh.

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK**  **PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK**  **PRIHODA RASPOLOŽIVIH /ZA POKRIĆE** |
| Općina Starigrad | 12.945.619 | 13.748.749 | -803.130 | 3.438.533 | 2.635.403 |
| Dječji vrtić Osmjeh | 834.162 | 848.224 | -14.062 | 33.020 | 18.958 |
| Eliminacija 367 i 671 | -726.257 | -726.257 |  |  |  |
| **UKUPNO:** | **13.053.524** | **13.870.715** | **-817.192** | **3.471.553** | **2.654.361** |

**AOP 019 Stalni porezi na nepokretnu imovinu -** Prihodi po ovoj osnovi odnose se na porez na kuće za odmor u iznosu od 1.401.000 kn koji je viši u odnosu na prethodnu godinu zbog ažuriranja evidencije obveznika poreza na kuće za odmor. Navedeni prihod odnosi se na Općinu Starigrad.

**AOP 022 Povremeni porezi na imovinu -** Prihodi po ovoj osnovi odnose se na porez na promet nekretnina u iznosu od 2.057.098 kn koji je niži u odnosu na prethodnu godinu zbog manjeg prometa nekretnina. Navedeni prihod odnosi se na Općinu Starigrad.

**AOP 026 Porez na promet -** Prihodi po ovoj osnovi odnose se na porez na potrošnju alkoholnih i bezalkoholnih pića u iznosu od 98.146 kn koji je znatno niži u odnosu na prethodnu godinu zbog manje potrošnje koja je posljedica prekida rada ugositeteljskih objekata kao jedne od posljedica vezanih uz pojavu epidemije bolesti COVID-19. Navedeni prihod odnosi se na Općinu Starigrad.

**AOP 055 Tekuće pomoći proračunu iz drugih proračuna -** Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 199.526 kn što je znatno više od odnosu na prethodnu godinu iz razloga što su u prethodnoj godini ostvarena sredstva samo iz županijskog proračuna, a u 2020. godini ostvarena su sredstva iz županijskog proračuna i sredstva – kompenzacijske mjere iz državnog proračuna. Navedeni prihod odnosi se na Općinu Starigrad.

**AOP 056 Kapitalne pomoći proračunu iz drugih proračuna -** Prihodi po ovoj osnovi odnose se sredstva od Ministarstva turizma za projekt plaža Jaz i uređenje sanitarnog čvora na plaži Jaz, Ministarstva regionalnog razvoja i fondova EU za projekt Sanacija i asfaltiranje nerazvrstanih cesta, te sredstva Ministarstva mora, prometa i infrastrukture za projekt uređenja plaža i obale i ostvareni su u nižem iznosu u odnosu na prethodnu godinu. Navedeni prihod odnosi se na Općinu Starigrad.

**AOP 058 Tekuće pomoći od izvanproračunskih korisnika** - Prihodi po ovoj osnovi u prethodnoj godini odnosila su se na sredstva dobivena Hrvatskog zavoda za zapošljavanje za 1 korisnika na stručnom osposobljavanju za rad bez zasnivanja radnog odnosa, dok u 2020. godini nismo imali korisnike na stručnom osposobljavanju za rad bez zasnivanja radnog odnosa. Navedeni prihod odnosi se na Općinu Starigrad.

**AOP 059 Kapitalne pomoći od izvanproračunskih korisnika** - Prihodi po ovoj osnovi odnose se na sredstva dobivena od Fonda za zaštitu okoliša i energetsku učinkovitosti u iznosu od 96.250 kn za projekt Odlagališta otpada Samograd što je niže u odnosu na prethodnu godinu sukladno realizaciji projekta. Navedeni prihod odnosi se na Općinu Starigrad.

**AOP 064 Tekuće pomoći proračunskim korisnicima iz proračuna koji im nije nadležan** – Prihodi po ovoj osnovi odnose se na sredstva Ministarstva znanosti i obrazovanja koja su dodjeljena sukladno Odluci o financijskom planu raspodjele sredstava namijenjenih sufinanciranju obveznog programa predškole za djecu predškolske dobi koji se ostvaruju u dječjim vrtićima i drugim pravnim osobama koje provode program predškole u iznosu od 2.400 kn i na sredstva Općine Jasenice za usluge vrtića u iznosu od 7.900 kn. Navedeni prihod odnosi se na Dječji vrtić Osmjeh i znatno je viši u odnosu na prethodnu godinu jer tada nisu vrtić pohađala djeca sa područja drugih općina.

**AOP 077 Kamate na oročena sredstva i depozite po viđenju -** Prihodi se odnose na kamate na depozite po viđenju kod OTP banke i niži su u odnosu na prethodnu godinu te iznose 361 kn. Navedeni prihod odnosi se na Općinu Starigrad.

**AOP082 Ostali prihodi od financijske imovine** – Prihodi se odnose na pripis kamata banke na novčana sredstva na žiro računu i niži su u odnosu na prethodnu godinu. Navedeni prihod odnosi se na Dječji vrtić Osmjeh.

**AOP 084 Naknade za koncesije -** Prihodi po ovoj osnovi odnose se na sredstva od koncesija i koncesijskih odobrenja u iznosu od 291.738 i znatno su niža u odnosu na prethodnu godinu iz razloga što je u 2019. godini izdan i naplaćen veći broj koncesijskih odobrenja, dok u 2020. godini nije zaražen velik broj koncesijskih odobrenja zbog lošije turističke sezone kao jedne od posljedica vezanih uz pojavu epidemije bolesti COVID-19. Navedeni prihod odnosi se na Općinu Starigrad.

**AOP 086 Naknada za korištenje nefinancijske imovine -** Ova sredstva se odnose na prihode od spomeničke rente te su ostvarena u iznosu od 31 kn što je znatno niže u odnosu na prethodnu godinu kada su ostvarena u iznosu od 97 kn. Navedeni prihod odnosi se na Općinu Starigrad.

**AOP 089 Ostali prihodi od nefinancijske imovine -** Prihodi po ovoj osnovi odnose se na sredstva naknade za zadržavanje nezakonito izgrađenih zgrada - trideset posto sredstva naknade je prihod lokalne samouprave na čijem se području nezakonito izgrađena zgrada nalazi, te na sredstva godišnje naknade HT d.d. po rješenju HAKOM-a za pravo puta koja je ove godine znatno viša u odnosu na prethodnu godinu s obzirom da su izdana dopunska rješenja kojim je u općinski proračun uplaćena dodatna razlika za 2019. i 2020. godinu. Navedeni prihod odnosi se na Općinu Starigrad.

**AOP 108 Županijske, gradske i općinske pristojbe i naknade -** Prihodi po ovoj osnovi ostvareni su u iznosu od 50 kn i odnose se na upravne pristojbe za žalbe po Rješenjima o komunalnoj naknadi, dok je u prošloj godini ostvareno 150 kn. Navedeni prihod odnosi se na Općinu Starigrad.

**AOP 109 Ostale upravne pristojbe i naknade -** Prihodi po ovoj osnovi ostvareni su u iznosu od 3.347 kn i odnose se na prihode od prodaje državnih biljega koja su ostvarena u nižem iznosu u odnosu na prethodnu godinu. Navedeni prihod odnosi se na Općinu Starigrad.

**AOP 110 Ostale pristojbe i naknade -** Prihodi po ovoj osnovi ostvareni su u iznosu od 313.404 kn i odnose se na sredstva turističke pristojbe i ostalih nespomenutih pristojbi i naknada te su ostvareni u zantno nižem iznosu u odnosu na prethodnu godinu zbog lošije turističke sezone kao jedne od posljedica vezanih uz pojavu epidemije bolesti COVID-19. Navedeni prihod odnosi se na Općinu Starigrad.

**AOP 113 Prihodi vodnog gospodarstva -** Prihodi po ovoj osnovi odnose se na 8 posto vodnog doprinosa naplaćenog na području Općine Starigrad kojeg doznačavaju Hrvatske vode sukladno Zakonu o financiranju vodnog gospodarstva i u 2020. godini iznosi 13.444 kn što je znatno niže od odnosu na prethodnu godinu. Navedeni prihod odnosi se na Općinu Starigrad.

**AOP 116 Ostali nespomenuti prihodi -** Na Općinu Starigrad odnosi se iznos od 23.937 kn koji se odnose na povrate stipendija i ostale nespomenute prihode, a na DV Osmjeh 97.208 kn koji se odnose na prihode od naplaćenih usluga pružanja smještaja djece u vrtiću koji su niži u odnosu na prošlu godinu zbog manjeg broja djece koja su tokom godine pohađale programe vrtiće te zbog odluke Općinskog vijeća Općine Starigrad o oslobađanju plaćanja cijene programa Dječjeg vrtića Osmjeh u vrijeme kada dječji vrtić ne radi, odnosno od 16. ožujka 2020. do okončanja mjera ograničavanja i zabrana okupljanja uzrokovanih opasnostima od zaraze koronavirusom COVID-19.

**AOP 121 Komunalne naknade -** Prihodi po ovoj osnovni ostvareni su u znatno nižem iznosu u odnosu na prethodnu godinu zbog slabije naplate potraživanja, ali prvenstveno zbog Odluke Općinskog vijeća Općine Starigrad kojom se svi poslovni subjekti oslobađaju komunalne naknade za poslovni prostor i zemljište koje služi za obavljanje djelatnosti za 2020. godinu u visini 50 % utvrđene godišnje obveze. Navedeni prihod odnosi se na Općinu Starigrad.

**AOP 123 Prihodi od prodaje proizvoda i robe te pruženih usluga i prihodi od donacija -** Prihodi po ovoj osnovi odnose se na sredstva naplate od Hrvatskih voda u iznosu od 10 posto uplaćene naknade za uređenje voda te su ostvarena u nižem iznosu u odnosu na prethodnu godinu sukladno naplati potraživanja naknade za uređenje voda. Navedeni prihod odnosi se na Općinu Starigrad.

**AOP 147 Ostali prihodi –** Ova sredstva ostvarena su u iznosu od 20 kn i odnose se na povrat više plaćenog računa. Navedeni prihod odnosi se na Dječji vrtić Osmjeh.

**AOP 162 Službena putovanja -** Rashodi po ovoj osnovi su manji u odnosu na prethodnu s obzirom na manji broj putovanja sukladno situaciji vezanoj uz pojavu epidemije bolesti COVID-19. Navedni rashodi odnose se na Općinu Starigrad.

**AOP 163 Naknade za prijevoz, za rad na terenu i odvojeni život –** Kod rashoda po ovoj osnovi na Općinu Starigrad odnosi se 3.579 kn i na istoj je razini kao i prethodne godine, a na DV Osmjeh 10.000 kn što je znatno niže u odnosu na prehodnu godinu zbog razdoblja kada dječji vrtić nije radio zbog mjera ograničavanja i zabrana okupljanja uzrokovanih opasnostima od zaraze koronavirusom COVID-19.

**AOP 164 Stručno usavršavanje zaposlenika -** Rashodi po ovoj osnovi su se smanjili zbog pohađanja manjeg broja seminara i edukacija, odnosno stručnog usavršavanja. Na Općinu Starigrad se odnosi iznos od 7.297 kn, a na DV Osmjeh 750 kn.

**AOP 171 Sitni inventar i auto gume –** Rashodi po ovoj osnovi su znatno viši s obzirom s obzirom da u prošloj godini Općina Starigrad nije kupovala gume, a u ovoj godini su kupljene ljetne i zimske gume, dok su kod Dječjeg vrtiča Osmjeh ostali na istoj razini kao i prethodne godine.

**AOP 175 Usluge telefona, pošte i prijevoza -** Rashodi po ovoj osnovi kod Općine Starigrad u 2020. godini su znatno niži jer je u prošloj godini potrošen znatno veći iznos za poštarinu zbog slanja novih rješenja za komunalnu naknadu i naknadu za uređenje voda, dok su kod Dječjeg vrtića Osmjeh ostali na sličnoj razini kao i prethodne godine.

**AOP 177 Usluge promidžbe i informiranja -** Rashodi po ovoj osnovi su se smanjili zbog manjeg trošenja na navedene usluge, odnosno manjeg broja ugovora i narudžbenica sa medijima. Navedni rashodi odnose se na Općinu Starigrad.

**AOP 183 Ostale usluge -** Rashodi po ovoj osnovi znatno su veći kod Općine Starigrad u odnosu na prošlu godinu zbog troškova usluga tehničke pomoći, nadzora nad radovima i projektantskog nadzora kod projekta sanacije odlagališta otpada „Samograd“ za koji su ugovori sklopljeni u 2020. godini te će se provoditi i kroz 2021. godinu.

**AOP 188 Reprezentacija** - Rashodi po ovoj stavci ostvareni su u iznosu od 19.260 kn i znatno su niži u odnosu na prethodnu godinu zbog manjeg broja ugošćavanja, odlazaka na radne sastanke i službene posjete sukladno situaciji vezanoj uz pojavu epidemije bolesti COVID-19. Navedni rashodi odnose se na Općinu Starigrad.

**AOP 189 Članarine i norme** - Rashodi po ovoj stavci ostvareni su u iznosu od 11.979 i znatno su viši u odnosu na prethodnu godinu zbog višeg iznosa članarina za Hrvatsku zajednicu općina i za FLAG 3 mora. Navedni rashodi odnose se na Općinu Starigrad.

**AOP 190 Pristojbe i naknade -** Rashodi po ovoj stavci ostvareni su ostvareni u znatno višem iznosu u odnosu na prethodnu godinu iz razloga što je podmirena poticajna naknada za smanjenje količine komunalnog otpada u iznosu od 69.020,00 kn, kao i naknada za korištenje pročišćivača otpadnih voda Benkovac. Navedni rashodi odnose se na Općinu Starigrad.

**AOP 208 Bankarske usluge i usluge platnog prometa -** Rashodi po ovoj stavci kod Općine Starigrad ostvareni su ostvareni u znatno višem iznosu u odnosu na prethodnu godinu iz razloga što je potpisan ugovor sa Hrvatskom poštom d.d. prema kojem Općina Starigrad preuzima plaćanje naknade za uplatu uplatnica izdanih za komunalnu naknadu i naknadu za uređenje voda koje se obavlja u poštanskom uredu Starigrad Paklenica, dok su kod Dječjeg vrtića Osmjeh ostali na sličnoj razini kao i prethodne godine.

**AOP 210 Zatezne kamate -** Navedeni izdaci odnose se na plaćene zatezne kamate te su ostvareni u nižem iznosu u odnosu na prethodnu godinu. Navedni rashodi odnose se na Općinu Starigrad.

**AOP 229 Tekuće pomoći unutar općeg proračuna -** Rashodi po ovoj osnovi ostvarena su u iznosu od 544.789 i znatno su viša u odnosu na prethodnu godinu zbog isplate sredstava Županijskoj upravi za ceste za sufinanciranje sanacije Pakleničke ulice na području Općine Starigrad. Navedni rashodi odnose se na Općinu Starigrad.

**AOP 230 Kapitalne pomoći unutar općeg proračuna -** Rashodi po ovoj osnovi ostvareni su u iznosu od 5.322 i odnose se na sredstva za FZOEU za sufinanciranje spremnika za odvojeno prikupljanje otpada. Navedni rashodi odnose se na Općinu Starigrad.

**AOP 254 Naknade građanima i kućanstvu u novcu -** Rashodi po ovoj osnovi ostvareni su u iznosu od 229.535 i znatno su viša u odnosu na prethodnu godinu s obzirom na novu Odluku o jednokratnoj novčanoj potpori za novorođeno dijete kojom se odobravaju znatno viši iznosi u odnosu na prethodne godine. Navedni rashodi odnose se na Općinu Starigrad.

**AOP 272 Kapitalne pomoći -** Iznos se odnosi na sredstva kapitalne pomoći komunalnom poduzeću Argyruntum d.o.o. koje je u stopostotnom vlasništvu Općine Starigrad koja se odnose na pomoć za podmirenje dugovanja i gubitaka poduzeća i ta sredstva su smanjena u odnosu na prethodnu godinu, a većina se sredstva odnosi na sredstva za Vodovod d.o.o. za sufinanciranje projekta izgradnje vodovoda na području Općine Starigrad iz kojeg razloga su znatno viši u odnosu na prethodnu godinu. Navedni rashodi odnose se na Općinu Starigrad.

**AOP 292 Zemljište -** Prihodi se odnose na prodaju građevinskog zemljišta ostvarena u ovog godini niža su u odnosu na prethodnu godinu iz razloga manje prodaje zemljišta. Navedni rashodi odnose se na Općinu Starigrad.

**AOP 302 Prihodi od prodaje proizvedene dugotrajne imovine -** Prihodi po ovoj osnovi odnose se na prihode od ustupanja grobnih mjesta i ostvarena su nižem iznosu u odnosu na prethodnu godinu zbog poduzetih mjera naplate potraživanja u prethodnoj godini. Navedni rashodi odnose se na Općinu Starigrad.

**AOP 347 Nematerijalna imovina -** Rashodi su znatno niži u odnosu na prethodnu godinu jer je izrađen manji broj projektnih dokumentacija. Navedni rashodi odnose se na Općinu Starigrad.

**AOP 359 Ostali građevinski objekti -** Rashodi su znatno niži u odnosu na prethodnu godinu s obzirom da je su u prethodnoj godini izvršeni i završeni radovi na uređenju plaže Jaz, dok je u ovoj godini ostvareno samo 9.300,00 kn vezanih za navedenu plažu. Navedni rashodi odnose se na Općinu Starigrad.

**AOP 361 Uredska oprema i namještaj -** U ovoj godini je ostvaren znatno niži iznos jer su u prošloj godini nabavljeni serversko računalo i novi printer, a u ovoj godini samo UPS. Navedni rashodi odnose se na Općinu Starigrad.

**AOP 362 Komunikacijska oprema** – U ovoj godini je ostvaren znatno niži iznos jer su u prošloj godini nabavljen novi službeni mobitel, a u ovoj godini telefon za ured pokraj arhive. Navedni rashodi odnose se na Općinu Starigrad.

**AOP 384 Ulaganja u računalne programe -** U ovoj godini ostvaren je niži ulaganja u računalne programe jer su u prošloj godini nabavljeni programi za nova računala, te rješenja za uredsko poslovanje, dok je u ovoj godini nabavljeno programsko rješenje Blagajna. Navedni rashodi odnose se na Općinu Starigrad.

**AOP 386 Ostala nematerijalna proizvedena imovina -** Do smanjenja ove stavke dolazi iz razloga što je u prošloj godini izrađen veći broj prostorno planskih dokumenata – započeto je sa izmjenama i dopunama PPUO Starigrad, UPU Luka Starigrad, UPU Pod Bucić, dok je u ovoj godini nastavljeno sa nabrojanim dokumentima i plaćano ovisno o dinamici prema ugovoru. Navedni rashodi odnose se na Općinu Starigrad.

**Bilješke uz obrazac Obveze:**

Stanje obveza na početku izvještajnog razdoblja je iznosilo 1.319.327 kn, dok je povećanje obveza u izvještajnom razdoblju iznosilo 13.655.607 kn. Podmirene obveze u toku izvještajnog razdoblja iznosile su 14.000.972 kn, pa je stanje obveza na kraju izvještajnog razdoblja iznosilo 973.962 kn. Obveze na kraju izvještajnog razdoblja uključivale su dospjele obveze u iznosu od 158.864 kn, te nedospjele obveze u iznosu od 815.098 kn.

|  |  |  |  |
| --- | --- | --- | --- |
| **NAZIV** | **UKUPNE OBVEZE** | **DOSPIJELE OBVEZE** | **NEDOSPIJELE OBVEZE** |
| Općina Starigrad | 911.346 | 158.864 | 752.482 |
| Dječji vrtić Osmjeh | 62.616 | 0 | 62.616 |
| **UKUPNO:** | **973.962** | **158.864** | **815.098** |

Stanje obveza na dan 31. prosinca 2020. godine kod Općine Starigrad iznosi 911.346 kn i od toga dospjele obveze iznose 158.864 kn i nedospjele obveze 752.482 kn. Dospjele obveze odnose se na ostale tekuće obveze u iznosu od 22.110,00 kn i obveze za nabavu nefinancijske imovine u iznosu od 15.860,00 kn, te za obveze za materijalne rashode u iznosu od 120.894 kojima je rok dospijeća bio do 31. prosinca 2020. godine, no podmirene su početkom siječnja. Nedospjele obveze odnose se na obveze za rashode poslovanja u iznosu od 690.782 kn (plaće zaposlenih za prosinac 2020. godine koje dospijevaju u siječnju 2021. godine u iznosu od 69.112 kn, obveze za PDV odnose se na prijavljeni PDV za prosinac čije je dospijeće plaćanja do kraja siječnja 2021. godine u iznosu od 204.656 kn, obveze za Naknadu za uređenje voda odnose se na prijavljeni iznos NUV-a čije je dospijeće uplate Hrvatskim vodama do kraja siječnja 2021. godine u iznosu od 146.593 kn i materijalni rashodi koji se odnose na plaćanja troškova električne energije, odvoz smeća, opskrbu vodom, komunalne usluge, tekućih održavanja, telefona, poštarine, promidžbe i informiranja, usluge održavanja računala, bankarske usluge i ostalih redovnih troškova koji dospijevaju u siječnju 2021. godine u iznosu od 270.421 kn), te obveze za nabavu nefinancijske imovine u iznosu od 61.700 (rate za mobilni uređaj i račun za izradu projektne dokumentacije za uređenje Trg Stjepana Radića koji dospijevaju u siječnju 2021. godine).

Stanje obveza iskazano na dan 31. prosinca 2020. godine kod Dječjeg vrtića Osmjeh iznosi 62.616 kn i navedeno su nedospjele obveze koje se odnose na obveze za rashode poslovanja (plaće zaposlenih za prosinac 2020. godine koje dospijevaju u siječnju 2021. godine i ostale obveze).

**Bilješke uz obrazac Rashodi prema funkcijskoj klasifikaciji:**

Prema funkcijskoj klasifikaciji razvrstani su rashodi poslovanja i rashodi za nabavu nefinancijske imovine kako slijedi:

|  |  |  |
| --- | --- | --- |
| **NAZIV** | **2019. godina** | **2020. godina** |
| Opće javne usluge | 2.285.471 | 2.140.399 |
| Obrana | 0 | 0 |
| Javni red i sigurnost | 388.422 | 402.380 |
| Ekonomski poslovi | 170.000 | 63.750 |
| Zaštita okoliša | 60.000 | 164.659 |
| Usluge unapređenja stanovanja i zajednice | 9.308.814 | 9.614.140 |
| Zdravstvo | 30.999 | 31.000 |
| Rekreacija, kultura i religija | 336.575 | 108.000 |
| Obrazovanje | 1.110.678 | 1.113.563 |
| Socijalna zaštita | 206.922 | 232.824 |
| **UKUPNO** | **13.897.881** | **13.870.715** |

Rashodi za 2020. godini odnose se na rashode Općine Starigrad u iznosu od 13.022.491 koji su razvrstani pod opće javne usluge, javni red i sigurnost, ekonomske poslove, zaštitu okoliša, usluge unapređenja stanovanja i zajednice, zdravstvo, rekreacija, kultura i religija, obrazovanje i socijalna zaštite i rashode Dječjeg vrtića Osmjeh u iznosu 848.224 koji su razvrstani pod Obrazovanje.

**AOP 030 Rashodi za javni red i sigurnost koji nisu drugdje svrstani -** U odnosu na prethodnu godinu navedeni rashodi su viši jer je u 2020. godini ostvaren viši iznos sredstava za potrebe civilne zaštite. Navedni rashodi odnose se na Općinu Starigrad.

**AOP 060 Turizam -** U odnosu na prethodnu godinu navedeni rashodi su niži s obzirom da su u ovoj godini nisu ostvarena sredstva za sufinanciranje projekata Turističke zajednice s obzirom na otkazivanje brojnih projekata i događanja kao jedne od posljedica vezanih uz pojavu epidemije bolesti COVID-19. Navedni rashodi odnose se na Općinu Starigrad.

**AOP 072 Gospodarenje otpadom -** Navedeni rashodi viši su u odnosu na prethodnu godinu zbog početka projekta sanacije odlagališta otpada „Samograd“ za koji su ugovori sklopljeni u 2020. godini te će se provoditi i kroz 2021. godinu. Navedni rashodi odnose se na Općinu Starigrad.

**AOP 080 Razvoj zajednice -** Navedeni rashodi viši su u odnosu na prethodnu godinu zbog viših rashoda održavanja komunalne infrastrukture, prvenstveno projekta sanacije i asfaltiranja nerazvrstanih cesta te održavanje i uređenje plaža i obalnog pojasa. Navedni rashodi odnose se na Općinu Starigrad.

**AOP 081 Opskrba vodom -** Navedeni rashodi znatno su viši u u odnosu na prethodnu godinu zbog sredstva za Vodovod d.o.o. za sufinanciranje projekta izgradnje vodovoda na području Općine Starigrad. Navedni rashodi odnose se na Općinu Starigrad.

**AOP 082 Ulična rasvjeta -** Navedeni rashodi viši su u odnosu na prethodnu godinu zbog viših rashoda održavanja javne rasvjete. Navedni rashodi odnose se na Općinu Starigrad.

**AOP 084 Rashodi vezani za stanovanje i kom. pogodnosti koji nisu drugdje svrstani -** Navedeni rashodi znatno su niži u odnosu na prethodnu godinu zbog projekta Sanacije i asfaltiranja nerazvrstanih cesta koji je u 2019. godini bio pod ovom klasifikacijom, a u 2020. godini je pod Razvojem zajednice. Navedni rashodi odnose se na Općinu Starigrad.

**AOP 104 Služba rekreacije i sporta -** Navedeni rashodi su niži u odnosu na prethodnu godinu zbog obustave natječaja za financiranje programa javnih potreba u sportu, koji je krajem godine ponovljen ali s obzirom na okolnosti vezane uz pojavu epidemije bolesti COVID-19 održano je znatno manje programa i natjecanja u odnosu na prošlu godinu, pa su suklado tome sredstva tako i raspoređena. Navedni rashodi odnose se na Općinu Starigrad.

**AOP 105 Službe kulture -** Navedeni rashodi su niži u odnosu na prethodnu godinu zbog obustave natječaja za financiranje programa javnih potreba u kulturi, koji je krajem godine ponovljen ali s obzirom na okolnosti vezane uz pojavu epidemije bolesti COVID-19 održano je znatno manje programa i manifestacija u odnosu na prošlu godinu, pa su suklado tome sredstva tako i raspoređena. Navedni rashodi odnose se na Općinu Starigrad.

**AOP 107 Religijske i druge službene zajednice -** Navedeni rashodi niži su u odnosu na prethodnu godinu sukladno iznosu donacija vjerskim zajednicama, a to je bilo u manjem iznosu u odnosu na prethodnu godinu. Navedni rashodi odnose se na Općinu Starigrad.

**AOP 113 Osnovno obrazovanje -** Navedeni rashodi viši su u odnosu na prethodnu godinu jer se od 2020. godine sufinanciraju i radni materijali za učenike osnovne škole. Navedni rashodi odnose se na Općinu Starigrad.

**Bilješke uz obrazac Bilanca:**

Ukupna imovina u 2020. godini smanjena je u odnosu na prethodnu godinu i iznosi 269.081.104 kuna. Obveze su se u odnosu na početno stanje smanjile i na dan 31. prosinca 2020. godine iznose 990.818 kuna (uključujući odgođeno plaćanje rashoda i naplaćene prihode budućeg razdoblja u iznosu 16.855 kuna), dok su vlastiti izvori smanjeni u odnosu na prethodnu godinu i iznose 268.090.287 kuna.

|  |  |  |  |  |  |
| --- | --- | --- | --- | --- | --- |
| **NAZIV** | **Nefinancijska imovina** | **Financijska imovina** | **Imovina** | **Vlastiti izvori** | **Obveze** |
| Općina Starigrad | 256.915.985 | 12.059.576 | 268.975.561 | 268.047.361 | 928.201 |
| Dječji vrtić Osmjeh | 2.123 | 103.420 | 105.543 | 42.926 | 62.617 |
| **UKUPNO** | **256.918.108** | **12.162.996** | **269.081.104** | **268.090.287** | **990.818** |

**AOP 029 Ispravak vrijednosti prijevoznih sredstava -** Na navedenoj stavci dolazi do promjene iznosa zbog ispravka vrijednosti tokom 2020. godine nabavljenog novog službenog automobila u veljači 2018. godine kojem se sukladno zakonskoj stopi amortizacije ispravlja vrijednost. Navedeno se odnosi na Općinu Starigrad.

**AOP 052 Građevinski objekti u pripremi -** Na navedenoj stavci dolazi do promjene iznosa u odnosu na prethodnu godinu iz razloga što je osnovno sredstva inventurnog broja INV00268 vrijednosti 80.000,00 kn stavljeno u upotrebu. Navedeno se odnosi na Općinu Starigrad.

**AOP 064 Novac u banci i blagajni -** Navedena stavka odnosi se na novčana sredstva na računima i u blagajni. Kod Općine Starigrad stanje računa HR9424070001841600009 prema izvodu broj 268 od 31. prosinca 2020. godine iznosilo je 3.245.488,77 kn. Stanje računa HR3023900011841600009 na dan 31. prosinca 2020. godine (Izvod računa broj 1 od 29. prosinca 2020. godine) iznosilo je 5.475,35 kn. Stanje deviznog računa na dan 31. prosinca 2020. godine (Izvod deviznog računa broj 57 od 16. prosinca 2020. godine) iznosilo je 257.200,05 kn. Stanje gotovog novca u blagajni na dan 31. prosinca 2020. godine (Blagajnički izvještaj od 18. prosinca 2020. godine) iznosilo je 2.596,40 kn. Kod Dječjeg vrtića Osmjeh stanje računa HR1824070001100472392 iznosilo je 19.429,59 kn (Izvod računa broj 200 od 31. prosinca 2020. godine), a stanje gotovog novca u blagajni 250 kn.

**AOP 081 Ostala potraživanja –** Navedena potraživanja odnose se na potraživanja od HZZO za bolovanja i kod Općine Starigrad iznose 1.043 kn i ostala su na istoj razini, a kod Dječjeg vrtića Osmjeh su se znatno povećala u odnosu na prethodnu godinu i iznose 8.309 kn.

**AOP 128 Dionice i udjeli u glavnici -** Odnosi se na udio Općine Starigrad u poduzećima Liburnija d.o.o., Čistoća d.o.o. Zadar, Vodovod d.o.o., te na poduzeće Argyruntum d.o.o. koje je u 100%-tnom vlasništvu Općine u ukupnom iznosu 3.702.800,00 kn.

Na dan 31. prosinca 2020. godine Općina Starigrad je imala udjele u vlasništvu slijedećih trgovačkih društava:

1. Argyruntum d.o.o., s 100% udjelom u temeljnom kapitalu (temeljni kapital iznosi 867.100,00 kn) = 867.100,00 kn
2. Čistoća d.o.o. Zadar , s 1,52% udjela u temeljnom kapitalu (temeljni kapital iznosi 9.239.600,00 kn) = 140.000,00 kn
3. Liburnija d.o.o. Zadar, s 1,54% udjela u temeljenom kapitalu (temeljni kapital iznosi 22.810.800,00 kn) = 351.300,00 kn
4. Vodovod d.o.o. Zadar, s 1,47% udjela u temeljnom kapitalu (temeljni kapital iznosi 159.483.800,00 kn) = 2.344.400,00 kn

**AOP 140 Potraživanja za prihode poslovanja -** Navedena potraživanja kod Općine Starigrad odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade. Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 2.295.519 kn, a Porezna uprava Zadar obavlja poslove vezano za utvrđivanje i naplatu općinskih poreza. Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 5.441.626 kn, odnosno najvećim dijelom na potraživanja za komunalne doprinose zbog procesa legalizacije i njihova naplata očekuje se kroz narednu godinu. Ostatak potraživanja odnosi se na prihode vodnog gospodarstva (naknada za razvoj vodoopskrbe i naknada za uređenje voda), te komunalne naknade. Potraživanja za prihode od imovine iznose 1.296.164 kn i većina potraživanja odnosi se na potraživanja od zakupa i iznajmljivanja imovine, odnosno na zakup kampa iz prijašnjih godina u kojem je bio i sudski proces te presuda u korist Općine Starigrad, te se čeka naplata po toj osnovi u iznosu od 1.049.500,00 kn. Ostatak potraživanja odnosi se na potraživanja za dane koncesije, te potraživanja za ostale prihode od nefinancijske imovine (naknada za zadržavanje nezakonito izgrađenih zgrada). Navedena potraživanja kod Dječjeg vrtića Osmjeh odnose se na potraživanja za usluge vrtića u iznosu od 21.845 kn.

**AOP156 Ispravak vrijednosti potraživanja -** Člankom 37.a Pravilnikao izmjenama i dopunama Pravilnika o proračunskom računovodstvu i računskom planu propisani su uvjeti za provođenje ispravka vrijednosti potraživanja na kraju godine te je navedeno i provedeno i iznosi 5.239.267 kn kod Općine Starigrad, a kod Dječjeg vrtića Osmjeh nije provedeno s obzirom da ne postoje uvjeti za navedeno.

**AOP 158 Potraživanja od prodaje nefinancijske imovine -** Navedena potraživanja odnose se na potraživanja Općine Starigrad za prihode od prodaje građevinskog zemljišta i potraživanja za prodane grobnice. Potraživanja za prihode od prodaje građevinskog zemljišta iznose 1.072.121 i viša su u odnosu na prethodnu godinu zbog broja sklopljenih ugovora o kupoprodaji zemljišta. Potraživanja za prodane grobnice iznose 240.861 i na sličnoj su razini kao i prethodne godine.

**AOP 163 Ispravak vrijednosti potraživanja za prodanu nefinancijsku imovinu -** Člankom 37.a Pravilnikao izmjenama i dopunama Pravilnika o proračunskom računovodstvu i računskom planu propisani su uvjeti za provođenje ispravka vrijednosti potraživanja na kraju godine te je navedeno i provedeno i iznosi 331.164 kn kod Općine Starigrad, a kod Dječjeg vrtića Osmjeh nije provedeno s obzirom da ne postoje uvjeti za navedeno.

**AOP 169 Obveze –** Od ukupno navedenog iznos na obveze Općine Starigrad odnosi se iznos od 928.201 kn, a na obveze Dječjeg vrtića Osmjeh iznos od 62.617 kn.Kod Općine Starigrad obveze za rashode poslovanja (AOP 170) iznose 833.786 kn, od čega su nedospjele obveze 690.782 kn i dospjele obveze 143.004 kn (podmirene u siječnju 2021. godine). Ostale tekuće obveze (AOP 180) najvećim dijelom odnosi se na Obveze za porez na dodanu vrijednost i naknadu za uređenje voda za prosinac čija su dospijeća plaćanja u siječnju 2021. godine. Obveze za nabavu nefinancijske imovine (AOP 181) iznose 77.560 kn od čega su dospjele obveze 15.860 kn i nedospjele obveze 61.700 kn. Naplaćeni prihodi budućih razdoblja (AOP 228) odnose se na prihode od jamčevina u iznosu od 16.855 kn koja će biti raspoređena u 2021. godini. Kod Dječjeg vrtića Osmjeh navedni iznos se odnosi na obveze za rashode poslovanja koje su sve nedospjele obveze. U Bilješkama uz obrazac Obveze detaljnije su razrađene navedene obveze.

**AOP 223 Vlastiti izvori –** U odnosu na prethodnu godinu kod Općine Starigrad vlastiti izvori su se smanjili i iznose 268.047.361 kn. Sukladno članku 82. Pravilnika o proračunskom računovodstvu i računskom planu izvršena je korekcija rezultata na računu 922 . Korigiran je rezultat za iznos od 301.039 kn dobivene kapitalne pomoći koja je utrošena za nabavu dugotrajne nefinancijske imovine zaduženjem računa viška prihoda poslovanja, a odobravanjem računa manjka prihoda od nefinancijske imovine. Podatak u Bilanci je naveden nakon provedene korekcije rezultata. Na dan 31. prosinca 2020. godine višak prihoda poslovanja iznosi 42.817.464. Manjak prihoda od nefinancijske imovine iznosi 39.128.466 kn i manjak primitaka od financijske imovine 1.053.594 kn što ukupno iznosi 40.182.060 kn. Višak prihoda za raspored u sljedećoj proračunskoj godini iznosi 2.635.404 kn. Kod Dječjeg vrtića Osmjeh vlastiti izvori su se također smanjili. Na dan 31. prosinca 2020. godine višak prihoda poslovanja iznosi 18.958 kn što je ujedno i višak prihoda za raspored u sljedećoj proračunskoj godini.

**AOP 244 i 245 Izvanbilančni zapisi** – Odnose se u cjelosti na Općinu Starigrad i to na stanje jamstva za komunalno poduzeće Argyruntum d.o.o. u iznosu od 100.000,00 kn. U izvanbilančnim zapisima nalazi se i ukupna vrijednost potencijalnih obveza po sudskim sporovima u iznosu od 2.400.779 kn, a popis navedenih sudskih sporova nalazi se u privitku te je sastavni dio ovih bilješki. U izvanbilančnim zapisima nalazi se tuđa imovina koju Općina Starigrad ima na korištenju od Ministarstva gospodarstva, poduzetništva i obrta, Ravnateljstva za robne zalihe te joj je sadašnja vrijednost 20.119 kn. U izvanbilančnim zapisima nalaze se i ugovorni odnosa i slično koji uz ispunjenje određenih uvjeta mogu postati obveza ili imovina u iznosu od 7.253.144 (popis navedenih nalazi se u privitku i sastavni je dio ovih bilješki), dok navedenog nema kod dječjeg vrtića Osmjeh.

**Bilješke uz obrazac P-VRIO:**

U obrascu su prikazane promjene u obujmu imovine i to iznos povećanja 35.481 kn i iznos smanjenja 2.818.989 kn koje se odnose na Općinu Starigrad, dok kod dječjeg vrtića Osmjeh nije bilo promjena u vrijednosti i obujmu imovine i obveza.

**AOP 021 Proizvedena dugotrajna imovina -** Iznos povećanja obujma imovine u iznosu od 35.481 kn odnosi se na nabavku spremnika za odvojeno prikupljanje komunalnog otpada te je prijenos vlasništva nad spremnicima sa FZOEU na Općinu Starigrad obavljen temeljem Ugovora br. 2020/000739 o prijenosu prava vlasništva spremnika za odvojeno prikupljanje otpada bez naknade.

**AOP 032 Potraživanja za prihode poslovanja -** Iznos smanjenja obujma imovine u iznosu od 2.818.989 kn odnosi se na evidentiranje oslobođenja plaćanja komunalnog doprinosa temljem izdanih Rješenja i Odluke o komunalnom doprinosu Općine Starigrad u iznosu od 2.656.620 kn, evidentiranje oslobođenja plaćanja komunalne naknade na temelju Odluke o mjerama za ublažavanje negativnih posljedica pandemije bolesti COVID-19 kojom se svi poslovni subjekti oslobađaju komunalne naknade za poslovni prostor i zemljište koje služi za obavljanje djelatnosti za 2020. godinu u visini 50 % utvrđene godišnje obveze u iznosu od 138.369 kn i evidentiranje oslobođenja plaćanja koncesijskog odobrenja temeljem Odluke o mjerama za ublažavanje negativnih posljedica pandemije bolesti COVID-19 kojom se zakupnicima koji svoju zakupninu plaćanju kao koncesijsko odobrenje umanjuje ugovorena zakupnina za 2020. godinu za 25 % u iznosu od 24.000,00 kn.

Starigrad Paklenica, 26. veljače 2021. godine

Općinski načelnik:

Krste Ramić, dipl. oec.

Osoba za kontakt: Anita Milovac, mag. oec.

Telefon i e-mail za kontakt: 023 369 387, [financije@opcina-starigrad.hr](mailto:financije@opcina-starigrad.hr)